police-is-searching-three-youths-involved-in-dangerous-stunt-on-a-high-rise-in-mumbai-skd- News18 assam\nHome » photogallery » nation »২৩ মহলাৰ অট্টালিকাত গাৰ নোম শিয়ৰি উঠা বিপজ্জনক ষ্টাণ্ট! তিনি যুৱকক বিচাৰি আৰক্ষীৰ অনুসন্ধান\n২৩ মহলাৰ অট্টালিকাত গাৰ নোম শিয়ৰি উঠা বিপজ্জনক ষ্টাণ্ট! তিনি যুৱকক বিচাৰি আৰক্ষীৰ অনুসন্ধান\nএই ভিডিঅ' দেখি শিয়ৰি উঠিছে বহুতেই। ন্যনতম সতৰ্কতা অৱলম্বন নকৰাকৈ ষ্টাণ্টৰ অনুকৰণ কৰিবলৈ গৈ পৰিব পাৰে বিপদত। সেইবাবেই আৰক্ষীয়ে অভিযোগ দাখিল কৰি নামিছে তদন্তত।\n। October 15, 2020, 17:48 IST\n২৩ মহলাৰ অট্টালিকাৰ ওপৰত বিপজ্জনকভাৱে ষ্টাণ্ট এজন যুৱকৰ। আৰু তেওঁৰ ভিডিঅ' কৰিছে দুই সহযোগীয়ে। অকণমান ইফাল-সিফাল হ'লেই হ'ব পাৰে ভয়ংকৰ দুৰ্ঘটনা।\nমুম্বাইৰ এটা বহু মহলীয়া অট্টালিকাত প্ৰস্তুত কৰা এটা বিপজ্জনক ভিডিঅ' কিছুদিন পূৰ্বে ছচিয়েল মিডিয়াত ভাইৰেল হয়। সেই ভিডিঅ'ৰ সূত্ৰৰ আঁত ধৰিয়ে তদন্তত নামিছে মুম্বাই আৰক্ষী। মৰণত শৰণ দি যিজন যুৱকে এই ষ্টাণ্ট কৰিছে তেওঁৰ লগতে দুই সহযোগীৰ অনুসন্ধান আৰম্ভ কৰিছে আৰক্ষীয়ে।\nভিডিঅ'ত দেখা গৈছে, এনাৰ্জী ড্ৰিংক পান কৰি কৰি এটা বহু মহলীয়া অট্টালিকাৰ এজন যুৱক। তাৰ পিছতে কাৰ্নিছলৈ গৈ আৰম্ভ কৰে ষ্টাণ্ট।\nভিডিঅ'টোত স্পষ্ট, যুৱকজনৰ সৈতে আছিল দুই সহযোগী। মোবাইল ফোনত আবদ্ধ কৰিছিল সেই যুৱকজনৰ কৰ্মকাণ্ড।\nএই ভিডিঅ' দেখি শিয়ৰি উঠিছে বহুতেই। ন্যনতম সতৰ্কতা অৱলম্বন নকৰাকৈ ষ্টাণ্টৰ অনুকৰণ কৰিবলৈ গৈ পৰিব পাৰে বিপদত। সেইবাবেই আৰক্ষীয়ে অভিযোগ দাখিল কৰি নামিছে তদন্তত। কাণ্ডিভালি থানাৰ আৰক্ষীয়ে বিল্ডিংটো চিনাক্ত কৰিছে। অভিযুক্ত ৩ যুৱক বৰ্তমান পলাতক।
